Sacro sancto et exorabili loco in honore beati Cirici martiris, que est mater ecclesie Nevernensis civitatis constructo, nos in Dei nomine Trudgaudus Eirard, archidiaconus, Robertus, archipresbiter, donamus ibi donatumque in perpetuum esse volumus, pro remedio anime Grinferii et per ejus scriptum nostre fidei commissum, in ejus helemosina, res sitas in pago Nevernensi, in agro Patriniacensi, in villa Casellis, portionem ejus exquisitam, quicquid ibi jure proprietario usus est Grinferius tenere vel possidere, S. Cirico donamus ea ratione ut Eirardus, annis singulis, die anniversarii ejus canonicis S. Cirici qui ejus memoriam generaliter in divinis officiis expleverint unam refectionem præparare studeat, et post suum quandoque discessum ipse res absque diminutione ad stipendia canonicorum sine mora revertantur absque ullius contrarietatis impedimento. Si quis vero hanc donationem contradicere vel calumpniare voluerit non vindicet quod repetit, sed cui litem inferre voluerit auri libras II coactus exolvat, et hec donatio omni tempore firma permaneat. S. Trutgaudi elemosinarii qui hanc donationem fieri vel affirmari rogavit. S. Aimonis qui consensit. S. Romaldi. Eirardus ipse cancellarius scripsit, data mense aprili, anno V regnante Rodulfo rege.